text: Travl nat for indbrudstyvene
  30 april 2014 kl. 04.25
  Tre indbrud måtte Syd- og Sønderjyllands Politi i nat rykke ud til. Det oplyser vagtchefen til TV SYD.
  I Skærbæk brød to gerningsmænd ind i en købmandsforretning, hvorefter de flygtede i en bil. Bilen er endnu ikke blevet fundet.
  I Haderslev blev der begået indbrud mod TDC-butikken på Bispegade, mens en optikerforretning i Sædding Centret i Esbjerg også havde ubudne gæster på besøg.
  Ved ingen af tyverierne er det lykkes politiet at anholde gerningsmændene, hvorfor sagerne fortsat efterforskes.
  